b'\n_START_ARTICLE_\nSof\xc3\xada Casta\xc3\xb1\xc3\xb3n\n_START_SECTION_\nBiografia\n_START_PARAGRAPH_\nSofia Casta\xc3\xb1\xc3\xb3n \xc3\xa9s escriptora i realitzadora audiovisual. Ha treballat en premsa, televisi\xc3\xb3 i r\xc3\xa0dio. T\xc3\xa9 publicats diversos llibres de poesia en castell\xc3\xa0 i asturi\xc3\xa0, pels quals ha rebut premis com l\'Ast\xc3\xbaries Jove el 2006, Pablo Garc\xc3\xada Baena de Poesia Jove el 2007 o Nen\xc3\xa9 Losada Rico el 2009. \xc3\x89s membre del Consell Ciutad\xc3\xa0 de Podem Gij\xc3\xb3n. _NEWLINE_Amb la productora audiovisual Se\xc3\xb1or Paraguas  ha signat videoclips, documentals i videoart, centrant-se sempre en aquells que abordessin la cultura des del comprom\xc3\xads social i pol\xc3\xadtic. Entre les seves obres m\xc3\xa9s recents en aquest \xc3\xa0mbit es troba Se dice poeta (2014), el seu primer llargmetratge com a directora._NEWLINE_En mitjans de comunicaci\xc3\xb3 ha treballat en Televisi\xc3\xb3n Local Gij\xc3\xb3n, Localia i TeleAsturias. Ha dirigit per a Televisi\xc3\xb3n del Principado de Asturias la col\xc2\xb7lecci\xc3\xb3 "Dicires", un diccionari visual d\'asturi\xc3\xa0 en 120 clips._NEWLINE_Va dirigir l\'espai radiof\xc3\xb2nic El sill\xc3\xb3n Voltaire (Radio del C\xc3\xadrculo de Bellas Artes, 2010-2011)_NEWLINE_Ha coordinat clubs de lectura municipals en Gij\xc3\xb3n de 2012 a 2015, aix\xc3\xad com impartit tallers de creaci\xc3\xb3 liter\xc3\xa0ria i narrativa audiovisual.'